اوس بن خولی

اوس بن خولی غزوہ بدر میں شامل صحابی ہیں۔

نام ونسب 
اوس نام، ابو لیلی کنیت، قبیلۂ خزرج سے ہیں، نسب نامہ یہ ہے اوس بن خولی بن عبد اللہ بن حارث بن عبید بن مالک بن سالم بن غنم بن عوف بن خزرج بن الحارث بن الخزرج

اسلام  
ہجرت کے بعد مسلمان ہوئے۔ شجاع بن وہب اسدی سے مواخاۃ ہوئی،

کامل لقب 
کتابت، شہسواری اور تیراکی میں ‌ماہر تھے۔ اس لیے انہیں کامل بھی کہتے ہیں۔ کیونکہ اس زمانے میں عرب میں ان تین چیزوں کے ماہر کواسی نام سے پکارا جاتا تھا۔

غزوات 
بدر، احد اور تمام غزوات میں شریک ہوئے، ابن ابی الحقیق یہودی کے قتل کو جو سریہ گیا تھا، اس میں بعض کے خیال کے مطابق یہ بھی شامل تھے۔ 
عمرۃ القضا میں آنحضرتﷺ کے ہمرکاب تھے،چونکہ آپ کو قریش سے فریب کا خوف تھا، اس لیے مرا لظہران میں ٹھہر کر اوس کو دو سو آدمیوں کے ساتھ بطن یا جج کی طرف روانہ کیا ،اوس ذی طوی پہنچ کر مقیم ہوئے۔ 
رسول اللہ کے وصال کے وقت ہجوم کے خوف سے حضرت علی نے باہر کھڑے صحابہ میں سے صرف ایک کواندر آنے کی اجازت دی۔ صحابہ نے اوس کو منتخب کیا اور طبقہ انصار میں سے صرف انہی کو اندر داخل ہونے کا شرف حاصل ہوا۔ لیکن اس کے بعد اٹھے اورپانی پہنچا نے کی خدمت انجام دی ،قومی آدمی تھے ایک ہاتھ سے گھڑا اٹھا کر لاتے تھے۔حضور کی تدفین کے موقع پر بھی اہل بیت کے ساتھ اوس ہی لحد میں اترے۔

وفات 
عثمان غنی کے زمانہ خلافت میں انتقال کیا، یہ ان کے محاصرہ کے قبل کا واقعہ ہے۔

فضل و کمال 
شہسواری، کتابت، اورتیرنا خوب جانتے تھے،جو شخص عرب میں ان چیزوں کا ماہر ہوتا تھا، اس کوکامل کہتے تھے، صاحب اسد الغابہ ان کے متعلق لکھتے ہیں،"کان من الکملۃ "کاملین میں تھے۔

حوالہ جات 

اصحاب بدر